Her er mannen som skaper sjansene for LSK
Det viser den omfattende statistikken Opta leverer for VG. - Det var veldig gøy å spille kamp igjen. Det var tøft, høyt tempo og dessverre mye pasningsfeil fra vår side, men det var et greit resultat å ta med seg, sa Vaagan Moen om egen innsats etter 0-0 mot Hønefoss i åpningskampen. Forrige serierunde ble det 2-2 mot Rosenborg, og det første målet kom etter et skudd i tverrliggeren fra Vaagan Moen som nykommeren Luke Rodgers enkelt stanget over streken.Vaagan Moen var helt ute i kulden i Queen Park Rangers, men kom hjem til Norge foran årets sesong. Nå nyter han tillit på Lillestrøms sentrale midtbane. - Tillit har alt å si for en fotballspiller. Blir man behandlet bra så leverer man på banen, mener han. Ifølge statistikken følger Tromsøs Thomas Drage, Rosenborgs Borek Dockal, Strømsgodsets Øyvind Storflor og Sandnes Ulfs Andreas Ulland Andersen like bak Vaagan Moen. De fire har bidratt til å skape seks målsjanser. På assisttoppen ligger Vålerengas Harmeet Singh med sine tre målgivende pasninger. Branns Fredrik Nordkvelle og nevnte Ullan Andersen har to hver.Hardhausene Rodolph Austin i Brann, Kara Mbodj i Tromsø og Stabæks amerikaner Ricardo Clark står med full pott i gule kort etter to kamper. Det er imidlertid Haugesunds Nikola Djurdjic som får flest frispark imot seg. Til nå har han skaffet motstanderne syv frispark. Den som har truffet best med taklingene så langt i sesongen er Sogndals Eirik Skaasheim. Han har vunnet ballen elleve ganger, noe som er én gang mer enn Haugesunds VEgard Skjerve. Tromsøs Kara gjør mer enn å få gule kort: Hele 112 ganger har han truffet med pasninger på de to første kampene. Vålerengas Fegor Ogude følger bak med 105 korrekte pasninger.
Lillestrøm har skapt syv målsjanser på de to første seriekampene i år. Petter Vaagan Moen (28) har stått bak alle.